În urma ședinței CEx a fost propusă crearea unei noi competiții la nivel național, dedicată exclusiv jucătorilor sub 13 ani.
Noua competiție va purta titulatura de Liga Elitelor U13. Ediţia inaugurală va debuta în sezonul 2024-2025 şi va avea la bază conceptul de regionalizare, anunțat în ședința Comitetului Executiv de azi, în ceea ce priveşte formatul competiţional. Prin această nouă competiție, se dorește optimizarea identificării, monitorizării și formării tinerilor jucători de la vârste cât mai mici.
În luna mai a anului trecut a fost aprobată modificarea sistemului competițional pentru categoria de vârstă sub 14 ani, luând astfel naștere Liga Elitelor U14, competiție aflată în acest sezon la prima ediție.